“સહાય કરો!કોઇ સહાય કરો!….”અચાનક એક હદયદ્રાવી ચીસ પડી.પાર્વતી ચોંકી ઉઠી.તેણે ત્વરીત નજર દોડાવી.થોડે દુર બે ગિરીઓની વચ્ચેથી નદી વળાંક લેતી હતી એ સ્થળે એક ભયાનક મગરમચ્છે એક કુમળી વયના બાળકનો પગ ઝાલ્યો હતો.બાળક કિનારા પર રહેલી એક શિલાને પકડીને બચવાનો પ્રયત્ન કરી રહ્યો હતો,પણ લાગતું હતું કે એની કોશિશ નકામી હતી.એના નાજુક કાંડાઓમાં એટલું બળ નહોતું કે તે વધુ સમય માટે શિલાને પકડી શકે.પાર્વતી દોડી અને બાળક આર્તનાદ કરતો રહ્યો.